CELEX: 32008L0082
Language: sk
Date: 2008-07-30 00:00:00
Title: Smernica Komisie 2008/82/ES z  30. júla 2008 , ktorou sa mení a dopĺňa smernica 2008/38/ES, pokiaľ ide o krmivá zamýšľané na podporu funkcie obličiek pri chronickej obličkovej nedostatočnosti (Text s významom pre EHP)

31.7.2008   
            
            
               SK
            
            
               Úradný vestník Európskej únie
            
            
               L 202/48
            
         
      SMERNICA KOMISIE 2008/82/ES
   z 30. júla 2008,
   ktorou sa mení a dopĺňa smernica 2008/38/ES, pokiaľ ide o krmivá zamýšľané na podporu funkcie obličiek pri chronickej obličkovej nedostatočnosti
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 93/74/EHS z 13. septembra 1993 o krmivách určených na zvláštne nutričné účely (1), a najmä na jej článok 6 písm. c),
   keďže:
   
               (1)
            
            
               V smernici Komisie 2008/38/ES z 5. marca 2008, ktorou sa stanovuje zoznam zamýšľaných použití krmív určených na zvláštne nutričné účely u zvierat (2), sa uvádza ako zvláštny nutričný účel „podpora funkcie obličiek pri chronickej obličkovej nedostatočnosti“.
            
         
               (2)
            
            
               Komisia v nariadení (ES) 163/2008 (3) povolila použitie prípravku oktahydrátu uhličitanu lantanitého (Lantarenol) ako kŕmnej doplnkovej látky pre mačky. Toto povolenie bolo udelené na základe stanoviska Európskeho úradu pre bezpečnosť potravín z 18. septembra 2007 (4). V uvedenom stanovisku sa daný úrad domnieva, že doplnenie stravy týmto prípravkom má za následok zníženie vylučovania fosforu močom a zvýšenie jeho vylučovania výkalmi, spojené so znížením zdanlivej stráviteľnosti fosforu. Úrad skonštatoval, že uvedený prípravok môže zredukovať absorpciu fosforu u dospelých mačiek.
            
         
               (3)
            
            
               V riadku „podpora funkcie obličiek pri chronickej obličkovej nedostatočnosti“ smernice 2008/38/ES sa už uvádza krmivo s nízkym obsahom fosforu. Rovnaký pozitívny účinok sa môže dosiahnuť, ak je zredukovaná absorpcia fosforu, ktorý sa nachádza v krmive. Oktahydrát uhličitanu lantanitého by sa mal preto doplniť do riadku „podpora funkcie obličiek pri chronickej obličkovej nedostatočnosti“ v zozname zamýšľaných použití uvedenom v časti B prílohy I k smernici 2008/38/ES.
            
         
               (4)
            
            
               Smernica 2008/38/ES by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 2008/38/ES je zmenená a doplnená v súlade s prílohou k tejto smernici.
   Článok 2
   Členské štáty prijmú zákony, iné právne predpisy a správne ustanovenia potrebné na dosiahnutie súladu s touto smernicou najneskôr do 20. februára 2009. Bezodkladne oznámia Komisii znenie uvedených ustanovení.
   Členské štáty uvedú v daných ustanoveniach alebo pri ich úradnom uverejnení odkaz na túto smernicu. Podrobnosti o takomto odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 30. júla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 237, 22.9.1993, s. 23. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ L 62, 6.3.2008, s. 9.
   
      (3)  Ú. v. EÚ L 50, 23.2.2008, s. 3.
   
      (4)  Vestník EFSA (2007) 542, s. 1–15.
   
      PRÍLOHA
      V časti B prílohy I k smernici 2008/38/ES sa riadok zvláštny nutričný účel „podpora funkcie obličiek pri chronickej obličkovej nedostatočnosti“ nahrádza takto:
      
         
                     Zvláštny nutričný účel
                  
                  
                     Podstatné nutričné charakteristiky
                  
                  
                     Druh alebo kategória zvierat
                  
                  
                     Deklarácie na označení
                  
                  
                     Odporúčané obdobie používania
                  
                  
                     Ostatné ustanovenia
                  
               
                     „podpora funkcie obličiek pri chronickej obličkovej nedostatočnosti (1)
                     
                  
                  
                     Nízky obsah fosforu a obmedzený obsah bielkovín vysokej kvality
                  
                  
                     Psy a mačky
                  
                  
                     
                                 —
                              
                              
                                 Zdroj(-e) bielkovín
                              
                           
                                 —
                              
                              
                                 Vápnik
                              
                           
                                 —
                              
                              
                                 Fosfor
                              
                           
                                 —
                              
                              
                                 Draslík
                              
                           
                                 —
                              
                              
                                 Sodík
                              
                           
                                 —
                              
                              
                                 Obsah esenciálnych mastných kyselín (ak sú pridané)
                              
                           
                  
                     Pôvodne najviac 6 mesiacov (2)
                     
                  
                  
                     Na obale, nádobe alebo štítku uveďte: ‚Pred použitím alebo pred predĺžením obdobia používania sa odporúča vyžiadať si stanovisko veterinárneho lekára.‘
                     V pokynoch na použitie uveďte: ‚Voda by mala byť vždy dostupná.‘
                  
               
                     alebo
                  
                  
                      
                  
                  
                      
                  
                  
                      
                  
                  
                      
                  
               
                     Zredukovaná absorpcia fosforu prostredníctvom pridania oktahydrátu uhličitanu lantanitého
                  
                  
                     Dospelé mačky
                  
                  
                     
                                 —
                              
                              
                                 Zdroj(-e) bielkovín
                              
                           
                                 —
                              
                              
                                 Vápnik
                              
                           
                                 —
                              
                              
                                 Fosfor
                              
                           
                                 —
                              
                              
                                 Draslík
                              
                           
                                 —
                              
                              
                                 Sodík
                              
                           
                                 —
                              
                              
                                 Oktahydrát uhličitanu lantanitého
                              
                           
                                 —
                              
                              
                                 Obsah esenciálnych mastných kyselín (ak sú pridané)
                              
                           
                  
                     Pôvodne najviac 6 mesiacov (2)
                     
                  
                  
                     Na obale, nádobe alebo štítku uveďte: ‚Pred použitím alebo pred predĺžením obdobia používania sa odporúča vyžiadať si stanovisko veterinárneho lekára.‘
                     V pokynoch na použitie uveďte: ‚Voda by mala byť vždy dostupná.‘
                  
               
      
         (1)  Ak je to vhodné, výrobca môže odporučiť použitie pri dočasnej obličkovej nedostatočnosti.
      
         (2)  Ak je krmivo odporučené na dočasnú obličkovú nedostatočnosť, odporúčané obdobie používania je od dvoch do štyroch týždňov.“